Ziua Europei sărbătorită de sute de copii

Grădinița Ciupercuța a adus pe scenă bucuria, fericirea și zâmbetele a 400 de copii din unitățile de învățământ din sectorul 4, la Concursul „Happy Day in Europe”. Ediția a XV-a a acestui concurs a adunat la un loc preșcolarii din 20 de grădinițe, 4 școli gimnaziale și o școală specială. Liceul Adventist „Ștefan Demetrescu” a fost gazda concursului organizat de Grădinița „Ciupercuța”.

În sala de festivități a liceului au răsunat glasurile copiilor care au recitat, cântat și au dansat, cu speranță de bine și pace! Proiectul «Happy Day in Europe», un proiect prin care copiii au şansa să-şi exprime punctul de vedere şi să se facă auziţi. Să fim cetăţeni într-o Europă unită presupune păstrarea valorilor noastre culturale, a obiceiurilor şi tradiţiilor precum şi promovarea lor în schimbul european de valori. Uniunea Europeană se bazează pe principiul diversităţii culturilor, obiceiurilor, credinţelor şi limbilor. Pentru un continent unde se vorbesc atât de multe limbi, acesta este un lucru normal.

Numai limbile oficiale ale ţărilor Uniunii Europene reprezintă trei familii de limbi: indo-europene, fino-ugrice şi semitice. În comparaţie cu alte continente, numărul acestora este relativ mic. Diversitatea lingvistică a devenit mai vizibilă ca niciodată deoarece acum oamenii au mai multe contacte cu cetăţenii străini, mai mult ca niciodată. Din ce în ce mai des, cetăţenii europeni se confruntă cu situaţii în care sunt nevoiţi să vorbească în altă limbă decât cea maternă. În faţa unei astfel de diversităţi, este mare tentaţia de a accepta o situaţie de fapt în care o singură limbă, engleza, ocupă un loc preponderent în cadrul activităţilor instituţiilor europene.

Concluzionând, ajungem la importanţa studierii limbii engleze încă de la vârstă mică și constatăm că aceasta reprezintă un avantaj de bază pentru contextul actual socio-politic, bagajul de cunoştinţe asimilat încă de la vârsta preșcolarității constituindu-se într-un atu pentru societatea din viitorul imediat. Important este ca să se inducă preşcolarului plăcerea de a asculta muzicalitatea cuvintelor în limba engleză şi de a le reproduce într-o oarecare măsură cu un ritm şi o inovaţie corecte.

Având în vedere importanța obiectivelor unui astfel de proiect, inițiatorii, Grădinița „Ciupercuța”, coordonată de director Alice Ileana Gîțan, și-a propus să depășească cadrul formal al educației și să creeze un nou climat, stimulativ, specific vârstei. 9 mai 2024, Ziua Europei și evenimentul Concurs «Happy Day in Europe» care și-a proppus și realizat, lărgirea posibilitățile copiilor de exprimare în limba engleză și de valorizarea aptitudinilor lor artistice.

Un proiect ca o poveste care a purtat participanții pe aripile copilăriei, ale incluziunii și ale multiculturalității. Copiii din grădinițele și școlile sectorului 4, au fost actorii de pe scenă, care au interpretat roluri și au predat lecții despre bucurie, copilărie și prietenie prin poezie, muzică și dans. Diferiți, venind din culturi diferite, au făcut echipă, au sărbătorit o zi minunată și au adus în jurul lor fericire și armonie.

Scopurile proiectului:

• Valorizarea aptitudinilor de exprimare în limba engleză la vârsta preșcolarității;

• Promovarea și stimularea creativității, a spiritului de competiție și de autodepășire;

• Dezvoltarea spiritului de competitivitate şi creativitate;

• Valorizarea diversității culturale a statelor Uniunii Europene; • Cultivarea interesului pentru o limbă de circulație internațională.

Obiectivele proiectului:

• să sprijine toate formele de creativitate, printre care cea artistică, în cadrul programelor şcolare aferente ciclului de învăţământ preşcolar;

• să creeze un context care să permită copiilor să dobândească competenţe de exprimare a propriei personalităţi, necesare de-a lungul vieţii;

• să promoveze diversitatea culturală ca sursă a creativităţii şi inovaţiei;

• să sensibilizeze opinia publică cu privire la perceperea inovaţiei drept modalitate de promovare a dezvoltării durabile;

• să aducă în atenţia publicului strategiile regionale şi locale bazate pe creativitate şi inovaţie. Participarea la acest proiect presupune:

Oportunităţi pe termen scurt:

• participarea la activităţi şi concursuri, care pot servi drept resurse auxiliare la orele axate pe Europa, creativitate şi inovaţie;

• apartenenţa la o comunitate europeană de unități școlare care colaborează pe teme cuprinse în curriculum;

• schimb de idei şi inspiraţie din experienţa altor colegi europeni.

Avantaje pe termen lung:

• aprofundarea actului educativ prin intermediul responsabilizării copiilor şi înzestrarea lor cu abilităţi de comunicare şi dezbatere;

• încurajarea copiilor să-şi exprime ideile, îngrijorările, sugestiile şi soluţiile la problemele actuale; • promovarea cooperării şi cetăţeniei active;

• stabilirea de contacte cu persoanele publice locale, naţionale şi europene;

• motivarea şi încurajarea copiilor să înveţe limbi străine în situaţii de comunicare autentică;

• sensibilizarea opiniei publice cu privire la efectele deciziilor europene asupra vieţii cotidiene;

• asigurarea unei vizibilităţi şi recunoaşteri europene pentru activităţile şcolare;

• întărirea identităţii europene în paralel cu cea naţională.

Evenimentul artistic, derulat pe parcursul a cinci ore a fost jurizat de un juriu format din – Inspector școlar pentru management instituțional Sector 4 – doamna Emilia Codruța Vitan, Director Grădinița „Ciupercuța” – doamna Gîțan Alice Ileana, Președinte Asociația „O lume educată!” – Claudia Florea, Președinte și antrenor dans sportiv Club Pygmalion – domnul Valentin Butanche, Președinte Asociația internațională literară și culturală ”Dor de infinit” – domnul Grigore Curcanu, Președinte Asociația L’Artist Band „Letiția Moisescu” – doamna Letiția Moisescu și membru Liga Scriitorilor din România – doamna Marilena Enescu Dumitrescu, doamna Doina Bârcă – redactor Revista Independența Română, Independența prin cultură, doamna Doina Ghițescu – artist.

Un timp de aur ce s-a scurs frumos, cinci ore în care fiecare spectator s-a simțit copil, timp în care am fost cu toții copii, într-o Europă liberă, călători într-o caravană care a adus buna dispoziție, lumina, toleranța, multiculturalitatea și exemple de respect și apreciere din partea tuturor. Gânduri de pace, speranță și prietenie, aduse în prim-planul unei zile în care au fost sărbătorite valorile europene, dar și cele naționale. Director Grădinița Ciupercuța Alice Ileana Gîțan

Alice Ileana Gîțan

Contents